Na temelju članka 107. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 91/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23), Pravilniku o načinu i postupku te vrednovanju i procjeni kandidata za zapošljavanje u OŠ Dragutina Domjanića te članku 96. Statuta OŠ Dragutina Domjanića, Ivana Gundulića 2, Sveti Ivan Zelina, OIB:19247339828 dana 25. kolovoza 2025. godine objavljuje

**NATJEČAJ**

**za zapošljavanje pomoćnika u nastavi**

**za školsku godinu 2025./2026. i 2026./2027.**

I.

**POMOĆNICI U NASTAVI**

Škola objavljuje Natječaj za zapošljavanje pomoćnika u nastavi za školsku godinu 2025./2026. i 2026./2027. (dalje: Natječaj), a koji će biti zaposleni u okviru projekta „Prsten potpore VII“ u okviru Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovanim ustanovama – faza VII“ koji se financira sredstvima Europskog socijalnog fonda plus u okviru Operativnog programa „Učinkoviti ljudski potencijali“ 2021-2027.

Broj traženih pomoćnika u nastavi (PUN): **jedan**

Radno vrijeme: **30 sati rada tjedno**

Mjesto rada: I. Gundulića 2, Sveti Ivan Zelina (mjesto rada nije u potpunosti prilagođeno osobama s invaliditetom)

Prijevoz na rad: u skladu s propisima za zaposlene u osnovnim i srednjim školama

Vrsta ugovora: ugovor o radu na određeno vrijeme za školske godine 2025./2026. i 2026./2027.

Probni rok: 30 dana

Početak rada: nakon završetka natječajnog postupka

Rok za podnošenje prijava je osam dana od dana objave natječaja.

Natječaj traje **od 25. kolovoza do 2. rujna 2025. godine.**

II.

**UVJETI**

* Završena najmanje razina obrazovanja 4.2 HKO-a
* Završen program obrazovanja odraslih (osposobljavanja) za pomoćnika u nastavi sukladno članku 21. Zakona o osobnoj asistenciji i Uputama Ministarstva znanosti, obrazovanja i mladih te Agencije za strukovno obrazovanje i obrazovanje odraslih
* Nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23 i 156/23) i članka 23. Zakona o osobnoj asistenciji (Narodne novine br. 71/23)
* Zdravstvena sposobnost za obavljanje poslova pomoćnika u nastavi (dokaz se dostavlja prije početka rada)
* Punoljetnost

Iznimno, na Natječaj se može prijaviti i osoba koja ne ispunjava uvjet završene najmanje razine obrazovanja 4.2. HKO-a, ali ispunjava uvjet da ima završenu najmanje razinu obrazovanja 4.1. HKO-a i završen program obrazovanja odraslih (osposobljavanja) za pomoćnika u nastavi, ali samo ako na području osnivača odgojno-obrazovane ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

POŽELJNO:

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

Osnovna razina znanja stranog jezika (engleski jezik, njemački jezik); iskustvo u neposrednom radu s djecom s teškoćama u razvoju; iskustvo u volontiranju.

Pomoćnik u nastavi ne može pružati potporu tijekom odgojno-obrazovanog procesa svom članu obitelji, osim kada na području osnivača odgojno-obrazovane ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Na Natječaj se mogu ravnopravno javiti kandidati oba spola. Izrazi koji se koriste u Natječaju, a imaju rodno značenje, koriste se neutralno i odnose jednako na muške i ženske osobe.

III.

OPIS POSLOVA:

* Pomoćnik u nastavi (PUN) – potpora u komunikaciji i socijalnoj uključenosti, pomoć u kretanju, potpora pri uzimanju hrane i pića, potpora u obavljanju higijenskih potreba (samo u slučaju nepostojanja adekvatne medicinske/njegovateljske pomoći za obavljanje tih potreba), potpora u obavljanju školskih aktivnosti i zadataka, suradnja s radnicima škole, roditeljima/starateljima te vršnjacima u razredu radi osiguravanja razmjene informacija potrebnih za praćenje i unapređivanje rada s učenikom

IV.

S odabranim PUN škole će sklopiti ugovor o radu na određeno, nepuno/puno radno vrijeme kojim će se definirati međusobna prava i obveze.

V.

Cjelovita prijava kandidata na Natječaj sadrži:

* Prijavu kandidata
* Životopis
* Dokaz o stručnoj spremi (neovjerena preslika)
* Dokaz o prebivalištu (neovjerena preslika osobne iskaznice ili uvjerenja o prebivalištu)
* Potvrda/Uvjerenje o završenom programu obrazovanja odraslih (osposobljavanju) za pomoćnika u nastavi ili dokaz o upisu u program obrazovanja odraslih (osposobljavanja) za pomoćnika u nastavi (neovjerena preslika) ili Izjava o namjeri upisa programa obrazovanja odraslih (osposobljavanja) za pomoćnika u nastavi
* Dokaz da se ne vodi kazneni i istražni postupak (neovjerena preslika uvjerenja– ne starije od 60 dana od dana objave Natječaja)

Kandidat koji ostvaruje pravo prednosti pri zapošljavanju prema posebnim propisima dužan je u prijavi na Natječaj pozvati se na to pravo i ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49.st.1.Zakona) dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, br. 157/13., 152/14., 39/18i 32/20.) pored dokaza o ispunjenju traženih uvjeta iz natječaja dužan/a je uz prijavu priložiti i rješenje o invaliditetu, odnosno drugu javnu ispravu o invaliditetu, na temelju koje se može upisati u očevidnik zaposlenih osoba s invaliditetom, te dokaz iz kojeg je vidljivo na koji način je prestao radni odnos kod posljednjeg poslodavca.

Kandidat/kanja koji/a se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužan/a je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo ostvarivanje spomenutog prava, izjavu da do sada nisu koristili pravo prednosti pri zapošljavanju po toj osnovi te dokaz o tome na koji način je prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu na Natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

VI.

Vlastoručno potpisane prijave dostaviti osobno u tajništvo škole ili poštom na adresu škole:

Osnovna škola Dragutina Domjanića,

10 380 Sveti Ivan Zelina, I. Gundulića 2.

s naznakom „za natječaj“

Nepotpune i nepravodobne prijave neće se razmatrati.

Kandidat koji ne podnese pravovremenu ili potpunu prijavu ili ne ispunjava formalne uvjete iz natječaja, ne smatra se kandidatom u postupku natječaja i ne obavještava se o razlozima zašto se ne smatra kandidatom natječaja.

Kandidati koji zadovoljavaju formalne uvjete Natječaja bit će pozvani na selekcijski postupak koji provodi škola.

Izabrani kandidat, prije početka rada, obavezan je školi dostaviti potvrdu/svjedodžbu o zdravstvenoj sposobnosti koju izdaje obiteljski liječnik ili specijalist medicine rada.

Izabrani kandidat će po potrebi biti upućen u zdravstvenu ustanovu radi dobivanja sanitarne knjižice.

Osobni podaci kandidata obradit će se isključivo u svrhu provedbe Natječaja sukladno Zakonu o provedbi Opće uredbe o zaštiti podataka (Narodne novine br. 42/18 i Uredbe (EU) 2016/679).

Dokumentacija dostavljena uz prijavu, ne vraća se kandidatima.

Za sve informacije možete se obratiti na: 01/2061 109

O rezultatima Natječaja kandidati će biti obaviješteni u zakonskom roku.

Ravnateljica:

Martina Potočki, dipl. uč.

v.r.

KLASA: 112-02/25-02/13

URBROJ:238/30-31-25-1

Mjesto i datum: Sveti Ivan Zelina, 25. kolovoza 2025. godine